Hilmar Snær og Kolbrún Þöll eru íþróttamenn Garðabæjar 2019 Íþróttamenn Garðabæjar árið 2019 eru þau Hilmar Snær Örvarsson skíðamaður og Kolbrún Þöll Þorradóttir , fimleikakona í Stjörnunni . Kolbrún Þöll og Hilmar Snær Íþróttamenn Garðabæjar árið 2019 eru þau Hilmar Snær Örvarsson skíðamaður og Kolbrún Þöll Þorradóttir , fimleikakona í Stjörnunni . Tilkynnt var um kjör þeirra sunnudaginn 5. janúar sl. við hátíðlega athöfn í íþróttamiðstöðinni Ásgarði . Lið ársins 2019 er Karlasveit meistaraflokks í GKG . Einnig voru afhentar viðurkenningar fyrir þjálfara ársins sem að þessu sinni voru þau Birgir Jónasson knattspyrnuþjálfari hjá UMFÁ og Daniela Rodriquez , körfuboltaþjálfari hjá Stjörnunni . Viðurkenningar fyrir frábæran árangur innanlands sem utanlands Á hátíðinni voru veittar viðurkenningar fyrir framúrskarandi árangur , þ.e. til einstaklinga sem hlutu Íslands - , bikar - eða deildarmeistaratitla eða settu Íslandsmet . Í þetta sinn voru það alls 345 einstaklingar sem hlutu viðurkenningu fyrir framúrskarandi árangur innanlands . Alls hlutu 5 einstaklingar viðurkenningar fyrir A-landsliðsþátttöku og 28 einstaklingar fengu viðurkenningu fyrir þátttöku með yngra landsliði . Einnig hlutu 50 einstaklingar viðurkenningu fyrir árangur á erlendum vettvangi , EM , NM eða sambærilegt . Á hátíðinni voru veittar viðurkenningar fyrir framlag til íþrótta - og æskulýðsstarfs og í ár voru það eftirtaldir einstaklingar sem fengu þær viðurkenningar : Þorsteinn Þorbergsson í Stjörnunni , Steinunn Guðbjörnsdóttir í Hestamannafélaginu Sóta og Guðrún Kolbrún Thomas í Félagi eldriborgara í Garðabæ . Íþróttakarl Garðabæjar er Hilmar Snær Örvarsson – skíðamaður , íþróttir fatlaðra . Árið 2019 var stórt ár hjá Hilmari Snæ , hann var fyrstur Íslendinga til vinna sigur á heimsbikar-mótaröð fatlaðra 2019 í alpagreinum í Zagreb þar sem heimsbikarmótið í svigi fór fram í janúar . Fáeinum dögum síðar fór fram sjálft heimsmeistaramótið í Kransjska Gora í Slóveníu og þar hafnaði Hilmar í fjórða sæti í svigi aðeins 28 hundruðustu úr sekúndu frá verðlaunasæti . Hilmar keppir í flokki aflimaðra ( á öðrum fæti ) . Í Landgraaf í Hollandi náði Hilmar Snær síðan í tvenn verðlaun á heimsbikarmótaröðinni 2020 í svigi , þriðja sæti þann 5. nóvember og annað sæti þann 8. nóvember . Hilmar tók þátt í fjölmörgum mótum hér innanlands og endaði meðal annars í 6. sæti af 25 keppendum í svigi í karlaflokki á Skíðamóti Íslands sem haldið var á Dalvík 7. apríl . Á þessu ári hefur hann bætt punktastöðu sína mikið , sérstaklega í svigi sem hann hefur lagt meiri áherslu á . Þar hafa PARALYMPIC punktar hans farið úr 91 í 33 sem skiluðu honum úr 25. sæti upp í það 5. á heimslistanum en á heimslistanum eru 96 skíðamenn . Hilmar Snær er einnig mjög frambærilegur golfari úr röðum GKG . Íþróttakona Garðabæjar erKolbrún Þöll Þorradóttir – fimleikakona í Stjörnunni . Kolbrún Þöll gegndi lykilhlutverki í kvennaliði Stjörnunnar í hópfimleikum þar sem þær urðu bæði bikar - og Íslandsmeistarar 2019 . Hún var í stóru hlutverki í öllum stökkseríum liðsins , en hún keppti í öllum umferðum á dýnu og trampólíni auk dansi . Hún var einnig í liðinu sem varð í öðru sæti á Norðurlandamótinu . Kolbrún Þöll er í dag besta hópfimleikakona heims í trampólín stökkum en hún hefur framkvæmt stökk með gífurlega háum erfiðleika í keppni . Þar má til dæmis nefna tvöfalt heljarstökk með beinum líkama og þremur og hálfri skrúfu og yfirslag heljarstökk með beinum líkama og tveimur og hálfri skrúfu . Hún er svo búin að vera að æfa þrefalt heljarstökk með hálfri skrúfu sem hún stefnir á að frumsýna í byrjun árs 2020 , þá fyrst allra kvenna í keppni . Kolbrún Þöll er ekki bara frábær íþróttakona heldur einnig frábær fyrirmynd fyrir aðra iðkendur .